CELEX: 32019D1885
Language: fi
Date: 2019-11-06 00:00:00
Title: Komission täytäntöönpanopäätös (EU) 2019/1885, annettu 6 päivänä marraskuuta 2019, sääntöjen vahvistamisesta kaatopaikalle sijoitettua yhdyskuntajätettä koskevien tietojen laskentaa, todentamista ja toimittamista varten neuvoston direktiivin 1999/31/EY mukaisesti ja komission päätöksen 2000/738/EY kumoamisesta (tiedoksiannettu numerolla C(2019) 7874)

11.11.2019   
               
               
                  FI
               
               
                  Euroopan unionin virallinen lehti
               
               
                  L 290/18
               
            
         KOMISSION TÄYTÄNTÖÖNPANOPÄÄTÖS (EU) 2019/1885,
         annettu 6 päivänä marraskuuta 2019,
         sääntöjen vahvistamisesta kaatopaikalle sijoitettua yhdyskuntajätettä koskevien tietojen laskentaa, todentamista ja toimittamista varten neuvoston direktiivin 1999/31/EY mukaisesti ja komission päätöksen 2000/738/EY kumoamisesta
         
            (tiedoksiannettu numerolla C(2019) 7874)
         
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kaatopaikoista 26 päivänä huhtikuuta 1999 annetun neuvoston direktiivin 1999/31/EY (1) ja erityisesti sen 5 a artiklan 4 kohdan ja 15 artiklan 5 kohdan,
         sekä katsoo seuraavaa:
         
                     (1)
                  
                  
                     Jäsenvaltioiden on ilmoitettava kaatopaikoille sijoitetun yhdyskuntajätteen määrä osoittaakseen, että direktiivissä 1999/31/EY vahvistetut tavoitteet täyttyvät. Tavoitteiden laskemista koskevilla säännöillä olisi varmistettava, että kaikkien jäsenvaltioiden toimittamat tiedot ovat päteviä ja vertailukelpoisia.
                  
               
                     (2)
                  
                  
                     Jotta voitaisiin varmistaa, että laskelma vastaa kaatopaikkasijoituksen todellista laajuutta, kaatopaikalle sijoitetuksi ilmoitetun jätteen määrän olisi sisällettävä kaikki direktiivin 1999/31/EY 5 a artiklan 1 kohdan b ja c alakohdassa tarkoitetut kaatopaikoille sijoitetut yhdyskuntajätteet ilman jätteen kosteuspitoisuuden suhteen tehtäviä korjauksia. Kaatopaikoille sijoitettavaksi hyväksytty ja kaatopaikoille sijoitettu käsitelty yhdyskuntajäte, kuten stabiloitu biohajoava yhdyskuntajäte, auttaa tietyissä tapauksissa sen varmistamisessa, että direktiivin 1999/31/EY liitteessä I olevassa 5 kohdassa vahvistetut kaatopaikasta aiheutuvien haittojen ja vaarojen minimointia koskevat vaatimukset täyttyvät. Koska tällainen yhdyskuntajäte todellisuudessa sijoitetaan kaatopaikalle, se olisi sisällytettävä kaatopaikalle sijoitetuksi ilmoitetun yhdyskuntajätteen määrään eikä hyödyntämistoimiin.
                  
               
                     (3)
                  
                  
                     Koska direktiivissä 1999/31/EY vahvistetut yhdyskuntajätteen kaatopaikkasijoitusta koskevat tavoitteet koskevat samaa jätevirtaa kuin Euroopan parlamentin ja neuvoston direktiivissä 2008/98/EY (2) vahvistetut yhdyskuntajätteen kierrätystä koskevat tavoitteet, kaatopaikalle sijoitetuksi ilmoitetun yhdyskuntajätteen laskentasääntöjen olisi oltava johdonmukaisia suhteessa direktiivissä 2008/98/EY ja komission täytäntöönpanopäätöksessä (EU) 2019/1004 (3) vahvistettuihin yhdyskuntajätteen kierrätystä koskeviin laskentasääntöihin.
                     Kun yhdyskuntajätettä siirretään jäsenvaltiosta toiseen jäsenvaltioon tai kolmanteen maahan kierrätystä tai muuta hyödyntämistä varten Euroopan parlamentin ja neuvoston asetuksen (EY) N:o 1013/2006 (4) mukaisesti, olisi sen vuoksi toimittava niin, että sen jätteen määrä, joka poistetaan määränpäänä olevassa maassa esikäsittelyn aikana ennen kuin yhdyskuntajäte tulee kierrätykseen ja joka sen jälkeen sijoitetaan kaatopaikalle, sisällytetään sen yhdyskuntajätteen määrään, jonka yhdyskuntajätteen kerännyt jäsenvaltio ilmoittaa sijoitetuksi kaatopaikalle.
                  
               
                     (4)
                  
                  
                     Polttamalla tapahtuvaan loppukäsittelyyn toimitettavan, myöhemmin kaatopaikalle sijoitettavan yhdyskuntajätteen määrä on direktiivin 1999/31/EY 5 a artiklan 1 kohdan c alakohdan mukaisesti ilmoitettava kaatopaikalle sijoitetuksi. Jotta voitaisiin varmistaa, että kaatopaikalle sijoitetuksi ilmoitetun yhdyskuntajätteen määrään ei sisälly yhdyskuntajätteen osia, jotka loppukäsitellään polttamalla mutta joita ei todellisuudessa sijoiteta kaatopaikalle, olisi ne yhdyskuntajätteestä peräisin olevat materiaalit, jotka myöhemmin otetaan hyödynnettäväksi polttamalla tapahtuvasta loppukäsittelystä syntyvästä jätteestä, vähennettävä polttamalla tapahtuvaan loppukäsittelyyn tulevan jätteen määrästä.
                  
               
                     (5)
                  
                  
                     Direktiivin 2008/98/EY 11 a artiklassa vahvistetaan erityinen sääntö, joka koskee uudelleenkäyttöön valmistellun yhdyskuntajätteen määrän laskemista. Tällaiseen jätteeseen ei lueta jätettä, joka poistetaan tarkistus-, puhdistus- ja korjaustoimenpiteillä ilman lajittelua tai esikäsittelyä tapahtuvan uudelleenkäytön mahdollistamiseksi. Jos tällainen poistettu jäte sijoitetaan myöhemmin kaatopaikalle, se olisi sisällytettävä kaatopaikalle sijoitetuksi ilmoitetun yhdyskuntajätteen määrään, jotta voidaan välttää se, että sitä ei ilmoiteta uudelleenkäyttöä varten valmisteltuna eikä myöskään kaatopaikalle sijoitettuna, ja varmistaa, että yhdyskuntajätettä koskevat tiedot ovat johdonmukaisia ja vastaavat kaatopaikkasijoituksen todellista laajuutta.
                  
               
                     (6)
                  
                  
                     Yhdyskuntabiojätteen kierrätyksen aikana poistettua jätettä ei täytäntöönpanopäätöksen (EU) 2019/1004 4 artiklan 1 kohdan mukaisesti saa lukea yhdyskuntajätteen kierrätysasteeseen. Jos tällainen poistettu jäte sijoitetaan myöhemmin kaatopaikalle, se olisi sisällytettävä kaatopaikalle sijoitetuksi ilmoitetun yhdyskuntajätteen määrään, jotta voidaan välttää se, että sitä ei ilmoiteta kierrätettynä eikä myöskään kaatopaikalle sijoitettuna, ja varmistaa, että yhdyskuntajätettä koskevat tiedot ovat johdonmukaisia ja vastaavat kaatopaikkasijoituksen todellista laajuutta.
                  
               
                     (7)
                  
                  
                     Yhdyskuntajätteen kierrätyksen aikana syntyneen ja sen jälkeen kaatopaikalle sijoitettavan jätteen määrää ei direktiivin 1999/31/EY 5 a artiklan 1 kohdan d alakohdan mukaisesti saa ilmoittaa kaatopaikalle sijoitetuksi. Jotta voitaisiin varmistaa yhdenmukaisuus suhteessa täytäntöönpanopäätöksessä (EU) 2019/1004 vahvistettuihin yhdyskuntajätteen kierrätyksen laskentapisteisiin, on tarpeen täsmentää, että kierrätyksen aikana syntyneellä jätteellä tarkoitetaan jätettä, joka syntyy kyseisten laskentapisteiden jälkeen tapahtuvassa uudelleenkäsittelyssä.
                  
               
                     (8)
                  
                  
                     Jäsenvaltioiden on toimitettava tiedot direktiivin 1999/31/EY 5 artiklan 2, 5 ja 6 kohdan täytäntöönpanosta komission vahvistamassa muodossa. Tietojen mukana on toimitettava laaduntarkastusraportti. Raportointimuodolla olisi varmistettava, että toimitetut tiedot tarjoavat riittävän perustan mainitun direktiivin 5 artiklan 2, 5 ja 6 kohdassa vahvistettujen tavoitteiden saavuttamisen todentamiseen ja seurantaan.
                  
               
                     (9)
                  
                  
                     Ilmoittaessaan tietoja direktiivin 1999/31/EY 5 artiklan 2 kohdassa vahvistettujen kaatopaikalle sijoitettavan biohajoavan yhdyskuntajätteen määrää koskevien tavoitteiden täyttymisestä jäsenvaltiot ovat käyttäneet komission päätöksessä 2000/738/EY (5) vahvistettua muotoa. Koska mainitun päätöksen säännökset, jotka liittyvät direktiivin 1999/31/EY täytäntöönpanoa koskevien kertomusten toimittamiseen, ovat vanhentuneet, päätös olisi kumottava. Jatkuvuuden varmistamiseksi olisi vahvistettava siirtymäsäännöksiä, jotka koskevat määräaikaa, johon mennessä direktiivin 1999/31/EY 5 artiklan 2 kohdan täytäntöönpanoa koskevat tiedot viitevuosilta 2016 ja 2017 on toimitettava.
                  
               
                     (10)
                  
                  
                     Direktiivin 1999/31/EY 5 artiklan 5 ja 6 kohdan täytäntöönpanoa koskevien tietojen laskentaa, todentamista ja toimittamista varten vahvistetut säännöt kytkeytyvät tiiviisti niihin sääntöihin, joissa vahvistetaan kyseisten tietojen ja mainitun direktiivin 5 artiklan 2 kohdan täytäntöönpanoa koskevien tietojen toimittamismuodot. Jotta voidaan varmistaa, että nämä säännöt ovat keskenään johdonmukaisia, ja helpottaa niiden käytettävyyttä, molemmat sääntöpaketit olisi vahvistettava yhdessä päätöksessä.
                  
               
                     (11)
                  
                  
                     Tässä päätöksessä säädetyt toimenpiteet ovat direktiivin 2008/98/EY 39 artiklalla perustetun komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Määritelmä
            Tässä päätöksessä ’määrällä’ tarkoitetaan tonneina mitattua massaa.
         
         
            2 artikla
            Direktiivin 1999/31/EY 5 a artiklan mukaisesti kaatopaikalle sijoitetuksi ilmoitetun yhdyskuntajätteen laskeminen
            
               1.   Kaatopaikalle sijoitetuksi ilmoitetun yhdyskuntajätteen määrään on sisällytettävä kaikki direktiivin 1999/31/EY 5 a artiklan 1 kohdan b ja c alakohdassa tarkoitettu yhdyskuntajäte, joka sijoitetaan kaatopaikoille; tämä koskee myös tapauksia, joissa käsitellyn yhdyskuntajätteen sijoittamisella kaatopaikoille varmistetaan direktiivin 1999/31/EY liitteessä I olevan 5 kohdan noudattaminen.
               Kaatopaikalle sijoitetuksi ilmoitetun yhdyskuntajätteen määrää ei saa korjata vähentämällä siitä sen kosteuspitoisuus.
            
            
               2.   Silloin, kun yhdyskuntajätettä siirretään toiseen jäsenvaltioon tai viedään unionista kolmanteen maahan kierrätystä tai muuta hyödyntämistä varten asetuksen (EY) N:o 1013/2006 mukaisesti, on direktiivin 1999/31/EY 5 a artiklan 1 kohdan b alakohdan soveltamiseksi sen jätteen määrä, joka syntyy ennen kierrätystä tai muuta hyödyntämistä tehdyistä käsittelytoimista ja joka sen jälkeen sijoitetaan kaatopaikalle tai toimitetaan polttamalla tapahtuvaan loppukäsittelyyn ja sijoitetaan myöhemmin kaatopaikalle määränpäänä olevassa maassa, sisällytettävä sen yhdyskuntajätteen määrään, jonka yhdyskuntajätteen kerännyt jäsenvaltio ilmoittaa sijoitetuksi kaatopaikalle.
            
            
               3.   Direktiivin 1999/31/EY 5 a artiklan 1 kohdan c alakohdan soveltamiseksi on sen yhdyskuntajätteen määrä, joka toimitetaan polttamalla tapahtuvaan loppukäsittelyyn ja sijoitetaan myöhemmin kaatopaikalle, vastattava sen yhdyskuntajätteen määrää, joka toimitetaan direktiivin 2008/98/EY liitteen I luokkaan D 10 kuuluviin polttolaitoksiin ja josta on sen jälkeen vähennetty yhdyskuntajätteestä peräisin olevat materiaalit, jotka myöhemmin hyödynnetään tällaisen polttamalla tapahtuvan loppukäsittelyn tuloksena syntyneestä jätteestä.
               Määrästä vähennettävien materiaalien määrä on laskettava ottamalla huomioon yhdyskuntajätteen osuus kaikesta kyseiseen laitokseen tulevasta jätteestä ja tapauksen mukaan laitokseen tulevan muun jätteen kuin yhdyskuntajätteen koostumus.
            
            
               4.   Direktiivin 1999/31/EY 5 a artiklan 1 kohdan d alakohdan soveltamiseksi sovelletaan seuraavaa:
               
                           a)
                        
                        
                           Jäte, joka syntyy yhdyskuntajätteen valmistelua uudelleenkäyttöä varten toteutetuista tarkistus-, puhdistus- ja korjaustoimenpiteistä ja joka sen jälkeen sijoitetaan kaatopaikalle, on sisällytettävä kaatopaikalle sijoitetuksi ilmoitetun yhdyskuntajätteen määrään. Jäsenvaltiot voivat vähentää kaatopaikalle sijoitetuksi ilmoitettavan yhdyskuntajätteen määrästä ne tuotteiden osat tai tuotteiden komponenttien osat, jotka poistetaan yhdyskuntajätteen valmistelemiseksi uudelleenkäyttöä varten tehtävien korjaustoimenpiteiden aikana.
                        
                     
                           b)
                        
                        
                           Materiaalit, jotka poistetaan mekaanisesti yhdyskuntabiojätteen aerobisen tai anaerobisen käsittelyn aikana tai sen jälkeen ja jotka myöhemmin sijoitetaan kaatopaikalle, on sisällytettävä kaatopaikalle sijoitetuksi ilmoitetun yhdyskuntajätteen määrään.
                        
                     
                           c)
                        
                        
                           Yhdyskuntajätteen kierrätyksen aikana syntyvä jäte on se jäte, joka syntyy yhdyskuntajätteen kierrätystoimissa, jotka tehdään täytäntöönpanopäätöksen (EU) 2019/1004 3 ja 4 artiklassa määritellyn laskentapisteen jälkeen.
                        
                     
         
         
            3 artikla
            Tietojen toimittaminen
            
               1.   Jäsenvaltioiden on toimitettava direktiivin 1999/31/EY 5 artiklan 2 kohdan täytäntöönpanoa koskevat tiedot ja laaduntarkastusraportti liitteessä I vahvistetussa muodossa.
            
            
               2.   Jäsenvaltioiden on toimitettava direktiivin 1999/31/EY 5 artiklan 5 ja 6 kohdan täytäntöönpanoa koskevat tiedot ja laaduntarkastusraportti liitteessä II vahvistetussa muodossa.
            
            
               3.   Komissio julkaisee jäsenvaltioiden toimittamat tiedot, ellei jäsenvaltio esitä perusteltua pyyntöä laaduntarkastusraportteihin sisältyvien tiettyjen tietojen julkaisematta jättämisestä.
            
         
         
            4 artikla
            Kumoaminen
            Kumotaan päätös 2000/738/EY.
         
         
            5 artikla
            Siirtymäsäännös
            Direktiivin 1999/31/EY 5 artiklan 2 kohdan täytäntöönpanoa koskevat tiedot viitevuosilta 2016 ja 2017 on toimitettava komissiolle viimeistään 31 päivänä joulukuuta 2019.
         
         
            6 artikla
            Osoitus
            Tämä päätös on osoitettu kaikille jäsenvaltioille.
         
         
            Tehty Brysselissä 6 päivänä marraskuuta 2019.
            
               
                  Komission puolesta
               
               Karmenu VELLA
               
                  Komission jäsen
               
            
         
         
            (1)  EUVL L 182, 16.7.1999, s. 1.
         
            (2)  Euroopan parlamentin ja neuvoston direktiivi 2008/98/EY, annettu 19 päivänä marraskuuta 2008, jätteistä ja tiettyjen direktiivien kumoamisesta (EUVL L 312, 22.11.2008, s. 3).
         
            (3)  Komission täytäntöönpanopäätös (EU) 2019/1004, annettu 7 päivänä kesäkuuta 2019, sääntöjen vahvistamisesta jätettä koskevien tietojen laskentaa, todentamista ja toimittamista varten Euroopan parlamentin ja neuvoston direktiivin 2008/98/EY mukaisesti ja komission täytäntöönpanopäätöksen C(2012) 2384 kumoamisesta (EUVL L 163, 20.6.2019, s. 66).
         
            (4)  Euroopan parlamentin ja neuvoston asetus (EY) N:o 1013/2006, annettu 14 päivänä kesäkuuta 2006, jätteiden siirrosta (EUVL L 190, 12.7.2006, s. 1).
         
            (5)  Komission päätös 2000/738/EY, tehty 17 päivänä marraskuuta 2000, kaatopaikoista annetun direktiivin 1999/31/EY täytäntöönpanoa koskevien jäsenvaltioiden kertomusten laadinnassa käytettävästä kyselylomakkeesta (EYVL L 298, 25.11.2000, s. 24).
      
      
         
            LIITE I
            
               3 artiklan 1 kohdassa tarkoitettu biohajoavan yhdyskuntajätteen sijoittamista kaatopaikalle koskevien tietojen toimittamismuoto
            
            1.   Tietojen toimittamismuoto
            
            
                        Biohajoava yhdyskuntajäte, joka on syntynyt vuonna 1995 tai viimeisimpänä vuotta 1995 edeltävänä vuonna, jolta on saatavissa standardoidut Eurostatin tiedot, tai vuonna, joka vahvistetaan neuvoston direktiivin 1999/31/EY  (1) antamisen jälkeen EU:hun liittyneiden maiden liittymissopimuksessa
                     
                     
                        Biohajoava yhdyskuntajäte, joka on sijoitettu kaatopaikalle viitevuotena
                     
                  
                        Vuosi
                     
                     
                        (t)
                     
                     
                        (t)
                     
                  
                         
                     
                     
                         
                     
                     
                         
                     
                  2.   Tietojen ohessa toimitettavan laaduntarkastusraportin muoto
            
            I.   Yleiset tiedot
            
                     
                        1.
                     
                     
                        Jäsenvaltio:
                     
                  
                     
                        2.
                     
                     
                        Tiedot ja kuvauksen toimittava organisaatio:
                     
                  
                     
                        3.
                     
                     
                        Yhteyshenkilö/yhteystiedot:
                     
                  
                     
                        4.
                     
                     
                        Viitevuosi:
                     
                  
                     
                        5.
                     
                     
                        Toimituspäivä/versio:
                     
                  
                     
                        6.
                     
                     
                        Linkki jäsenvaltion julkaisemiin tietoihin (jos on):
                     
                  II.   Tiedot biohajoavan yhdyskuntajätteen sijoittamisesta kaatopaikalle
            
            
                     
                        1.
                     
                     
                        Kuvaus tiedonkeruun järjestämisestä, tietolähteistä ja käytetyistä menetelmistä
                        
                            
                        
                     
                  
                     
                        2.
                     
                     
                        Kuvaus biohajoavaksi yhdyskuntajätteeksi kansallisesti luokitelluista jätetyypeistä
                        
                            
                        
                     
                  
                     
                        3.
                     
                     
                        Kuvaus tietoaukkojen paikkaamiseksi käytetyistä arvioista
                        
                            
                        
                     
                  
                     
                        4.
                     
                     
                        Selostus merkityksellisistä eroista suhteessa edellisten viitevuosien tietoihin
                        
                            
                        
                     
                  
                     
                        5.
                     
                     
                        Kuvaus keskeisistä tietojen tarkkuuteen vaikuttavista tekijöistä
                        
                            
                        
                     
                  
               (1)  Neuvoston direktiivi 1999/31/EY, annettu 26 päivänä huhtikuuta 1999, kaatopaikoista (EYVL L 182, 16.7.1999, s. 1).
         
      
      
         
            LIITE II
            
               3 artiklan 2 kohdassa tarkoitettu yhdyskuntajätettä koskevien tietojen toimittamismuoto
            
            1.   Tietojen toimittamismuoto
            
            
                        Syntynyt yhdyskuntajäte
                        (t)
                     
                     
                        Sijoittaminen kaatopaikalle (1)
                        
                        t)
                     
                     
                        Loppukäsittely polttamalla (2)
                        
                        t)
                     
                     
                        Polttamalla tapahtuvassa loppukäsittelyssä syntyvän jätteen hyödyntäminen materiaalina
                        (t)
                     
                  
                         
                     
                     
                         
                     
                     
                         
                     
                     
                         
                     
                  Laskelmissa, joilla selvitetään, ovatko kaatopaikoista 26. huhtikuuta 1999 annetun neuvoston direktiivin 1999/31/EY (EYVL L 182, 16.7.1999, s. 1) 5 artiklan 5 ja 6 kohdassa vahvistetut tavoitteet saavutettu, jaetaan kaatopaikalle sijoitettavan yhdyskuntajätteen ja polttamalla loppukäsiteltävän ja myöhemmin kaatopaikalle sijoitettavan yhdyskuntajätteen, josta on poistettu polttokäsittelyssä syntyneestä jätteestä hyödynnetyt materiaalit, summa syntyneen yhdyskuntajätteen määrällä.
            2.   Tietojen ohessa toimitettavan laaduntarkastusraportin muoto
            
            I   Yleiset tiedot
            
            
                     
                        1.
                     
                     
                        Jäsenvaltio:
                     
                  
                     
                        2.
                     
                     
                        Tiedot ja kuvauksen toimittava organisaatio:
                     
                  
                     
                        3.
                     
                     
                        Yhteyshenkilö/yhteystiedot:
                     
                  
                     
                        4.
                     
                     
                        Viitevuosi:
                     
                  
                     
                        5.
                     
                     
                        Toimituspäivä/versio:
                     
                  
                     
                        6.
                     
                     
                        Linkki jäsenvaltion julkaisemiin tietoihin (jos on):
                     
                  II   Tiedot yhdyskuntajätteen sijoittamisesta kaatopaikalle
            
            
                     
                        1.
                     
                     
                        Kuvaus tiedonkeruuseen osallistuneista tahoista
                        
                                    Laitoksen nimi
                                 
                                 
                                    Keskeisten vastuualueiden kuvaus
                                 
                              
                                    
                                       Lisätään tarvittaessa rivejä.
                                    
                                 
                              
                  
                     
                        2.
                     
                     
                        Käytettyjen menetelmien kuvaus
                     
                  
                     
                        2.1
                     
                     
                        Yleiskuvaus kaatopaikalle sijoitettua yhdyskuntajätettä koskevien tietojen keruusta, mukaan luettuina tietolähteet (hallinnolliset tiedot, kyselytutkimukset, sähköiset rekisterit, jätealan toimijoilta saadut tiedot, kunnilta saadut tiedot)
                        
                            
                        
                     
                  
                     
                        2.2
                     
                     
                        Kuvaus menetelmistä, joilla luetaan mukaan jäte, joka on syntynyt ennen yhdyskuntajätteen kierrätystä tai muuta hyödyntämistä tehdyssä käsittelyssä ja joka on myöhemmin sijoitettu kaatopaikalle
                        
                            
                        
                     
                  
                     
                        2.2.1
                     
                     
                        Kuvaus toimintatavasta, jolla varmistetaan yhdyskuntajätteen jäljitettävyys, kun se käsitellään, mukaan luettuna yhdyskuntajätteiden syntymiseen liittyvien koodien käyttö (esimerkiksi nimikeryhmän 20 koodit jäteluettelossa, joka on vahvistettu jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehdyn komission päätöksen 94/3/EY ja vaarallisista jätteistä annetun neuvoston direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta tehdyn neuvoston päätöksen 94/904/EY korvaamisesta 3. toukokuuta 2000 tehdyssä komission päätöksessä 2000/532/EY (EYVL L 226, 6.9.2000, s. 3) ja jätteenkäsittelyssä syntyvään jätteeseen liittyvien koodien käyttö (esimerkiksi nimikeryhmän 19 koodit mainitussa päätöksessä vahvistetussa jäteluettelossa)
                        
                            
                        
                     
                  
                     
                        2.3
                     
                     
                        Kuvaus toimintatavasta, jolla luetaan mukaan jäte, joka on syntynyt ennen yhdyskuntajätteen kierrätystä tai muuta hyödyntämistä tehdyssä käsittelyssä ja joka on myöhemmin sijoitettu kaatopaikalle jäsenvaltion ulkopuolella
                        
                            
                        
                     
                  
                     
                        2.4
                     
                     
                        Kuvaus polttamalla tapahtuvaan loppukäsittelyyn toimitettavaa ja myöhemmin kaatopaikalle sijoitettavaa yhdyskuntajätettä koskevasta tiedonkeruusta, mukaan luettuna menetelmä, jolla lasketaan yhdyskuntajätteestä peräisin olevat materiaalit, jotka hyödynnetään polttokäsittelyssä syntyvästä jätteestä
                        
                            
                        
                     
                  
                     
                        2.5
                     
                     
                        Kuvaus kaatopaikalle sijoitettua yhdyskuntajätettä koskevissa tiedoissa olevien aukkojen paikkaamiseksi käytetyistä arvioista
                        
                            
                        
                     
                  
                     
                        2.6
                     
                     
                        Erot suhteessa edellisten viitevuosien tietoihin
                        Meneillään olevana viitevuotena käytetyn laskentamenetelmän mahdolliset merkittävät menetelmälliset muutokset (erityisesti takautuvat tarkistukset ja niiden luonne sekä se, koskeeko aikasarjan katkos jotain tiettyä vuotta)
                        
                            
                        
                        Selostus, jossa annetaan yksityiskohtaiset tiedot syistä tonnimäärissä olevalle erolle, jos kaatopaikalle sijoitettavaa yhdyskuntajätettä ja polttamalla loppukäsiteltävää ja myöhemmin kaatopaikalle sijoitettavaa jätettä koskevat tiedot poikkeavat edellisenä viitevuotena toimitetuista tiedoista yli 10 prosenttia
                        
                            
                        
                     
                  
                     
                        3.
                     
                     
                        Tietojen oikeellisuus
                     
                  
                     
                        3.1
                     
                     
                        Kuvaus keskeisistä tekijöistä, jotka vaikuttavat kaatopaikalle sijoitettua yhdyskuntajätettä koskevien tietojen tarkkuuteen
                        
                            
                        
                     
                  
                     
                        3.2
                     
                     
                        Kuvaus kaatopaikalle sijoitettua yhdyskuntajätettä koskevien tietojen keräämiseksi toteutettavien kyselytutkimusten laajuudesta ja pätevyydestä
                        
                            
                        
                     
                  
                     
                        4.
                     
                     
                        Luottamuksellisuus
                        Perustelut mahdolliselle pyynnölle jättää julkaisematta tämän kertomuksen tietyt osat.
                        
                            
                        
                     
                  
                     
                        5.
                     
                     
                        Tärkeimmät kansalliset verkkosivut, viiteasiakirjat ja julkaisut
                        
                            
                        
                     
                  
               (1)  Tähän sarakkeeseen ei sisällytetä polttamalla tapahtuvaan loppukäsittelyyn toimitettavaa jätettä, joka sijoitetaan myöhemmin kaatopaikalle.
            
               (2)  Polttamalla tapahtuvalla loppukäsittelyllä tarkoitetaan käsittelytoimia, jotka tehdään jätteistä ja tiettyjen direktiivien kumoamisesta 19. marraskuuta 2008 annetun Euroopan parlamentin ja neuvoston direktiivin 2008/98/EY (EUVL L 312, 22.11.2008, s. 3) liitteen I luokkaan D 10 kuuluvissa laitoksissa.